CELEX: 62013TN0075
Language: et
Date: 2013-02-08 00:00:00
Title: Kohtuasi T-75/13: 8. veebruaril 2013 esitatud hagi — Boehringer Ingelheim Pharma versus Siseturu Ühtlustamise Amet — Nepentes (Momarid)

6.4.2013   
            
            
               ET
            
            
               Euroopa Liidu Teataja
            
            
               C 101/26
            
         8. veebruaril 2013 esitatud hagi — Boehringer Ingelheim Pharma versus Siseturu Ühtlustamise Amet — Nepentes (Momarid)
   (Kohtuasi T-75/13)
   2013/C 101/55
   Hagiavalduse keel: inglise
   
      Pooled
   
   
      Hageja: Boehringer Ingelheim Pharma (Ingelheim, Saksamaa) (esindajad: advokaadid V. von Bomhard ja D. Slopek)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Nepentes S.A. (Varssavi, Poola)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti neljanda apellatsioonikoja 28. novembri 2012. aasta otsus asjas R 2292/2011-4 osas, milles sellega anti luba registreerida kaubamärk MOMARID järgmiste kaupade jaoks: meditsiinilised hügieenitarbed; meditsiinilised dieetained; farmatseutilised ja meditsiinilised preparaadid, ained ja tooted naha, keha, näo, suu, huulte, silmade, juuste, käte ja küünte kaitseks, hooldamiseks, raviks või tervena hoidmiseks; farmatseutilised ja meditsiinilised preparaadid ja ained naha, keha, näo, suu, huulte, silmade, juuste, käte ja küünte hoolduseks ja välisilme hoidmiseks; farmatseutilised ja meditsiinilised kõhnumistooted ja –preparaadid; dermatoloogilised farmaatsiatooted, preparaadid ja ained; dermatoloogilised preparaadid nahaprobleemide ennetuseks ja raviks; dermatoloogilised preparaadid (meditsiinilised); farmatseutilised preparaadid dermatoloogiliste probleemide raviks; farmatseutilised preparaadid dermatoloogiliste probleemide lokaalseks raviks; dermatoloogilised meditsiinitooted; veterinaarsed dermatoloogilised farmaatsiapreparaadid; veterinaarsed meditsiinitooted hormonaalsete häirete raviks; raviotstarbelised hormoonid; veterinaarsed hormoonpreparaadid; hormoonid; steroidid, farmatseutilised ja meditsiinilised hormoonpreparaadid; hügieenitooted; farmatseutilised keemiapreparaadid („vaidlustatud kaubad”);
            
         
               —
            
            
               mõista kohtukulud välja kostjalt, või juhul, kui teine menetluspool Siseturu Ühtlustamise Ametis astub kostja toetuseks menetlusse, siis mõista kohtukulud välja kostjalt ja menetlusse astujalt koos.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: sõnamärk „Momarid” kaupadele ja teenustele klassis 5 — ühenduse kaubamärgitaotlus nr 9 164 328
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: ühenduse kaubamärk nr 2 396 448„LONARID” kaupadele klassis 5
   
      Vastulausete osakonna otsus: jätta vastulause rahuldamata
   
      Apellatsioonikoja otsus: rahuldada kaebus osaliselt
   
      Väited: nõukogu määruse nr 207/2009 artikli 75 rikkumine koostoimes komisjoni määruse nr 2868/95 eeskirja 50 lõike 2 punktiga h ja nõukogu määruse nr 207/2009 artikli 8 lõike 1 punktiga b.